SUID-AFRIKAANSE RADIOLIGA 
SARLNUUS SONDAG 18 JULIE 2004 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid- Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za 
en op pakketbulletinborde beskikbaar sowel as per Echolink vanaf ZS6FCS. 
Echolinkgebruikers word uitgenooi om die bulletin op hul plaaslike herhalers te 
herlei. 


Navrae oor hoe om Echolink te bekom en te gebruik of rapporte, kommentaar 
of voorstelle oor die Echolinkdiens sal waardeer word en kan per e-pos gestuur 
word aan zs6fcs@telkomsa.net. 


In die nuus vandag; 

SARL HF VELDDAG VOORLOPIGE UITSLAE 

SARL HF-FOONKOMPETISIE 

100 JAAR VAN DIE DIODE 

HELP DIE SARL DIE GESKIEDENIS VAN RADIO OPSPOOR 


LAASTE KANS OM TEEN VERLAAGDE TARIEF VIR AMSATCON2004 
TE BESPREEK. 


Bly ingeskakel vir meer besonderhede hieroor en ander nuusitems. Besoek ook 
die SARL se webblad of skakel die SARL-kantoor wat vanaf 09:00 tot 13:00 op 
weeksdae oop is by telefoon 011 675-2893 vir inligting oor hoe om by die SARL 
aan te sluit, boekverkope en alle verwante amateurradio-aangeleenthede. 


Die SARLnuusdiens nooi klubs en individue om nuus aangaande amateurradio 
op die webwerf van die SARL te plaas by www.sarl.org.za/newsinbox.asp nie 
later nie as die Donderdag wat die bulletin voorafgaan. Indien moontlik doen 
dit asb in Afrikaans sowel as Engels. 


U luister na ZS6SRL en die nuus volg in besonderhede: 
SARL HF VELDDAG VOORLOPIGE UITSLAE 


Die Vaaldam moet HF-voortplanting beinvloed! Die stasies wat eerste en tweede 
ge-eindig het, het hulle stasies vanaf die oewer van die dam bedien. Die voor- 
lopige uitslae is as volg: 


1ste Pieter en Tjaart ZS6XT/P4 4 704 punte; 2de Sasolburg ARK ZSASRK/P 
3 498 punte; 3de Kaapstad ARS ZS1OT/P ?2 322 punte; 4de Zululand ARK 
ZS5ZLB/P 1 287,5 punte; 5de Wesrand ARK ZSGWR/P 813 punte; 6de Secunda 
ARK ZS6GSRC/P 625 punte; 7de Bloemfontein RAK ZS4BFN/P 580 punte. 


SARL HF-FOONKOMPETISIE 


Die SARL HF-Foonkompetisie word op Sondag 01 Augustus vanaf 12:30 UTC 
tot 16:30 UTC gehou. Aktiwiteit sal op die 20, 40 en 80 meterbande geskied. 
Die kompetisiereëls sal met die volgende uitgawe van HF Happenings versend 
word. 


RADIO ZS 


Die Mei-Junie uitgawe van Radio ZS is op die SARL se webwerf by 
www.sarl.org.za beskikbaar vir aflaai. Die redakteur is op soek na materi- 
aal vir die volgende uitgawe (Julie - September) wat `n gedrukte uitgawe sal 
wees. Die redakteur het reeds artikels vanaf Rory, ZS2BL, Mike, ZS2FM, Ed- 
die, ZS6BNE, Dennis ,ZS1AU, Clive, ZS6GAVP, Bill, ZS6WK, Tony, ZS5GR, 
Marinus, ZS6MAW, Francois, ZS6BUU en Marv, W6FR, ontvang. Items kan 
gestuur word aan radiozs@sarl.org.za. 


100 JAAR VAN DIE DIODE 


Die voordrag deur 'Tony Voorvelt oor die 100 jaar van die diode wat op 21 
Augustus by die SARL-hamfest gelewer sal word, gaan weer iets spesiaal wees. 
Tony, ZS6CCD, is bekend vir die besonderse manier van voordragte lewer waar 
hy van spesiale effekte en demonstrasies gebruik maak. Hy sal die vraag of die 
diodebuis slegs 100 jaar oud is nagaan. Het Flemming die konsep ontwikkel of 
het hy dit gebou op 'n patent van Thomas Edison of baie jare tevore? 


Sluit by 'Tony aan by die SARL-hamfest by die Nasionale AmateurRadioSen- 
trum op Saterdag 21 Augustus vir sy en baie ander interessante lesings en akti- 
witeite. 


Besoek die SARL se webwerf by www.sarl.org.za vir gereelde bywerking van 
die program. Om die “E-RADIO IN ACTION” Nuusbrief te bekom wat 
jou al die gereelde opdaterings in jou posbus sal bring, stuur `n versoek aan 
RTA@sarl.org.za. In die onderwerplyn voer RTA Newsletter in. Vertel ons in 
die boodskapgedeelte van jou besondere belangstelling. 


HELP DIE SARL DIE GESKIEDENIS VAN RADIO NASPEUR. 


Op 15 Aggustus sal die volgende SARL-integnet die geskiedenis van radio in 
Suid-Afrika behandel. Het jy `n storie om te vertel? 

Soek asseblief deur jou rekords en ou tydskrifte in daardie doos in jou motorhuis 
of stoorkamer en kom deel die erfenis gedurende hierdie spesiale Integnet. Stuur 
'n €-pos aan armi@sarl.org.za of 'n faks aan 012 991 5651 en ons sal met jou in 
aanraking kom om `n voorafopname te maak en jou deelname in die program te 
bespreek. 


LAASTE KANS OM TEEN VERLAAGDE TARIEF VIR AMSATCON2004 
TE BESPREEK. 


As jy `n lid van SA AMSAT of die SARL is kan jy nog teen verlaagde ledetarief 
vir die SA AMSAT Satellietkonferensie wat volgende Saterdag 24 Julie by die 


Universiteit van Kwazulu-Natal in Durban gehou word, inskryf. Vanaf 20 Julie 
gaan die registrasiefooi op. 

Bespreek dus hierdie naweek vir slegs R50,00. Nie-lede betaal R100,00. Die 
program vir die konferensie bevat baie interessante voordragte wat satelliete 
en swakseinkommunikasie dek. Volledige besonderhede van die program en 'n 
registrasievorm kan gevind word by www.amsatsa.org.za of vra 'n kopie deur 'n 
€-pos te stuur aan saamsat@intekom.co.za. terwyl deur die SA AMSAT-webwerf 
blaai; laai gerus die nuutste uitgawe van SA AMSAT Ezine af. Jy sal `n inter- 
essante artikel vind oor die ionosfeer en hoe om ʼn batterylaaier te bou om die 
battery volledig gelaai hou wat al die satelliet- en ander amateurradiotoerusting 
van krag voorsien. 


NUUS VAN DIE OSL-BURO 


Die @SL-Buro vra dat lede moet sorg dat hulle genoeg A5-grootte self- 
geadresseerde koeverte met seëls by die buro het. Die seëls op die koeverte 
moet genoeg wees om 'n posstuk van ongeveer 200 gram te dek. Baie min lede 
het koeverte by die buro en die inkomende @SL-kaarte hoop op. Besorg jou 
koeverte so spoedig moontlik by die buro. 


AFDELING 6 BHF/UHF-WERKGROEP 


Die volgende vergadering van die Werkgroep vind op 14 Augustus om 10:00 SAT 
by Southern Kliprivierbergweg 384, Steeledale, Johannesburg in die Maxiprest- 
gebou plaas. Alle belangstellendes is welkom en veilige onderdakparkering is 
beskikbaar. 


Vir meer inligting kontak Koos, ZS6JPY, by 082 461 2819. 
HELP ASSEBLIEF 


Vlad, UA9FAR, is op soek na Gerhard Everett, 5Z44FW, wat in 1994 vanaf 
Kenya aktief was. Vlad kan per e-pos by market@simos.ru gekontak word. 


Kommentaar moet die SARL nie later as Sondag 25 Julie bereik nie. 


CENTURION RADIOAMATEURKLUB SE JAARLIKSE INSAMEL- 
INGSPROJEK VIR SY VOORSITTERFONDS 


Centurion Radioamateurklub het hul jaarlikse insamelingsprojek vir sy voorsit- 
tersfonds van stapel gestuur. Alle radioamateurs word genooi om deel daarvan 
te wees. Deur slegs `n geringe donasie aan die klub se fondse te maak, stel dit 
jou in staat op `n kans om `n HF Sender/Ontvanger te wen. Ben, ZR6ATA, kan 
vir nadere besonderhede gekontak word by (012) 654-7249 of 083 398-0094 ek 
sê weer, by (012) 654-7249 of 083 398-0094. 


VOORTPLANTINGSTOESTANDE 


Kobus, ZS6KOB, het laat weet dat die persoon in Swede wat aan hom die 
inligting oor voortplantingstoestande voorsien ongelukkig tans met vakansie- 
volgende naweek ingesluit. Kobus is dus nie in staat om gedetaileerde inligting 
te voorsien nie. 


Hier volg egter `n verkorte weergawe van wat Sarlnuus uit die ARRL se nuusbrief 
verkry het: 


Die wyse man van voortplanting 'Tad Cook, K7RA, van Seattle, Washington, 
rapporteer: Sonvlekgetalle en sonvloed het die afgelope week gestyg. Die gemid- 
delde sonvlekgetalle het met 54 punte bokant verlede week se gemiddelde gestyg. 
Sonvlek 649, `n groot ene, het die week aan die son se oostekant verskyn. 
Helioseismiese holografie wys meer sonvlekke aan die anderkant van die son dus 
is die korttermyn tendens van sonaktiwiteit opwaarts. 


Die groot nuus is `n groot X-klas sonfakkel wat om 01:40 UTC op 15 Julie 
ontdek is. Indien `n koronale uitwerping na die aarde op pad is, kan dit groot 
magnetiese storms beteken. 


Sonvleksyfers vir 8 tot 14 Julie was 17, 32, 58, 98, 118, 129 en 149, met `n 
gemiddelde van 85,9. 


`n Nuwe artikel deur Carl Luetzelschwab, KOLA, “Voortplantingsbeplanning vir 
DX-pedisies,” is nou beskikbaar op die voortplantingsblad van die ARRL se 
tegniese inligtingsdienswerf nl. http://www.arrl.org/tis/info/pdf/propplan.pd!f. 


DAGBOEK VAN GEBEURE EN HERINNERINGS 


24 Julie: AMSATCON?2004, Durban; 25 Julie: Laaste dag vir die instuur van 
u kommentaar oor die evalueringsvoorstelle vir 'n ZS-lisensie wat verlede week 
aangekondig is per e-pos aan secretary@sarl.org.za of per faks aan die SARL- 
kantoor by (011) 675 2793 of per pos aan Posbus 1721, STRUBEBSVALLEI, 
1735. 1 Augustus: SARL HF-kompetisie; 7 Augustus: Magalies Radioamateurk- 
lub begin met RAF-kursus; 14 Augustus: Afd. 6 BHF/UHF Werkgroep ver- 
gader 21 Augustus: Radiotegnologie-in-Aksie en vlooimark by die NARS; 2 Ok- 
tober: Vlooimark by die Oos-Rand Radioklub; Betaal u SARL-Iidmaatskapgeld; 
Maak `n bydrae tot die fonds van die Suid-Afrikaanse Amateur Ontwikkel- 
ingstrust vir die SARL se TARU-lidmaatskap; Stuur artikels vir Radio ZS aan 
radiozs@sarl.org.za; Gesiggestremde amateurs kontak Dave, ZS1ILDH, by 021- 
761-8386 of e- pos Dave, per adres die Kaapstad Amateurradiosentrum, na 
zslct@asl.net indien u Radio ZS op band wil ontvang. Stuur SARL-geskiedenis 
per e-pos na zs6p@iafrica.com. 


Die SARL nooi u om Sondae om 10:00 na Amateur Radio Mirror International 
op 17 815, 9 750 en 7 082 kHz en 145,625 MH in die Oos Londen-, 145,650 in die 
Durban-, 145,750 MHz in die Pretoria- en 438,800 MHz in die Sandtongebied 
te luister. `n Heruitsending kan Maandagaande om 21:00 SAT op 8 215 kHr 
gehoor word. ARMI word deur Telkom en Sentech geborg. 


Dit bring ons dan aan die einde van hierdie bulletin wat saamgestel is deur Gus- 
tav, ZS6GBWN, en gelees deur ...... vanuit .......... as `n diens aan radioamateurs, 
kortgolfluisteraars en elektronikaentoesiaste. 


U het geluister na ZS6SRL en baie dankie dat u by ons aangesluit het. Dankie 
ook aan diegene wat items vir die bulletins verskaf en aan al die amateurs wat 


so gereëld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens almal. 


/EX 


